गे और महिलाओं के अधिकारों पर 12 पेज का इंटरव्यू दिया, प्रधानमंत्री बोलीं- ये गलत हरकत
French Minister Marlene Schiappa - Playboy Magazine Cover Case - फ्रांस की सरकार में सोशल इकॉनोमी को संभालने वाली मंत्री ने एक मैग्जीन के कवर पर आकर न सिर्फ अपनी सरकार बल्कि पूरी दुनिया को हैरान कर दिया। दरअसल, मार्लेन शिआप्पा नाम की 40 साल की मंत्री प्ले बॉय मैग्जीन के कवर पर नजर आई हैं।
फ्रांस की सरकार में सोशल इकॉनोमी को संभालने वाली मंत्री ने एक मैगजीन के कवर पर आकर न सिर्फ अपनी सरकार बल्कि पूरी दुनिया को हैरान कर दिया। दरअसल, मार्लेन शिआप्पा नाम की 40 साल की मंत्री प्ले बॉय मैग्जीन के कवर पर नजर आई हैं।
ये मैगजीन महिलाओं को एक सेक्शुअल ऑब्जेक्ट के तौर पर पेश करने के लिए पूरी दुनिया में मशहूर है। इस मैगजीन के कवर पर आने और इसके लिए फोटोशूट कराने पर फ्रांस में उनकी खूब आलोचना हो रही है। वहां की प्रधानमंत्री एलिजाबेथ बॉर्न और दूसरे मंत्रियों ने इसे शर्मनाक हरकत कहा है।
गे और महिलाओं के अधिकारों पर 12 पेज का इंटरव्यू
प्लेबॉय मैगजीन के कवर पर आने के अलावा मंत्री मार्लेन ने गे और महिलाओं के अधिकारों को लेकर 12 पेज का इंटरव्यू भी दिया है। प्लेबॉय मैगजीन के कवर को सोशल मीडिया पर शेयर कर मार्लेन ने लिखा- महिलाओं का अपने शरीर पर पूरा अधिकार है, वो अपने शरीर के साथ कुछ भी करने को स्वतंत्र हैं।
प्लेबॉय मैगजीन के कवर पर आने के मामले में अपना बचाव करते हुए उन्होंने लिखा कि फ्रांस में महिलाएं आजाद हैं, इससे पिछड़ी सोच वालों को दिक्कत है तो होती रहे।
प्लेबॉय मैगजीन ने मार्लेन के समर्थन में कहा- हम सॉफ्ट पॉर्न नहीं
फ्रांस में रिटायरमेंट की उम्र बढ़ाने के खिलाफ कई हफ्तों से हिंसक प्रदर्शन हो रहे हैं। इस बीच सरकार की मंत्री का प्ले बॉय जैसी मैगजीन के लिए फोटोशूट कराना सबको खटक रहा है। विपक्षी पार्टी की नेता ने कहा कि मार्लेन के इस कदम से फ्रांस के लोगों की इज्जत को चोट पहुंची है। लोग सड़कों पर प्रदर्शन कर रहे हैं, महंगाई की वजह से इनके लिए खाने का जुगाड़ करना मुश्किल हो रहा है। इन सब के बीच मंत्री को ये हरकतें सूझ रही हैं।
वहीं, प्लेबॉय मैगजीन ने मार्लेन का समर्थन किया है। उन्होंने कहा कि सभी मंत्रियों में प्लेबॉय के कवर पर आने के लिए सबसे सही मार्लेन ही हैं। वो काफी समय से महिलाओं के अधिकारों के लिए काम कर रही हैं। प्ले बॉय मैग्जीन सॉफ्ट पॉर्न नहीं है, ये महिलाओं के अधिकारों की आवाज बन सकती है।
पहली बार 1953 में छपी थी प्लेबॉय मैगजीन
दरअसल,'प्लेबॉय' मैगजीन बोल्ड तस्वीरों के लिए चर्चित है। इसके संस्थापक ह्यू हेफ़नर थे। जिनका 2017 में 91 साल की उम्र में निधन हो गया था।
हेफ़नर ने साल 1953 में अपने किचन से इस मैगज़ीन का प्रकाशन शुरू किया था। 'प्लेबॉय' दुनिया में पुरुषों के बीच सबसे अधिक बिकने वाली मैगज़ीन है।
एक वक्त इस मैगज़ीन की एक महीने में 70 लाख प्रतियां तक बिकीं थीं।
प्लेबॉय को छापने के लिए हेफ़नर ने 8,000 डॉलर कर्ज लिया था। उनकी मां ने भी उन्हें मदद के रूप में 1,000 डॉलर दिए थे। 
फ्रांस के प्रदर्शन की खबर पढ़ें...
फ्रांस में पेंशन बिल के विरोध में हिंसा:बस स्टॉप-दुकानों में तोड़फोड़, 35 लाख लोग सड़कों पर उतरे; किंग चार्ल्स ने रद्द किया दौरा
फ्रांस में पेंशन रिफॉर्म बिल के खिलाफ गुरुवार को अलग-अलग शहरों में 200 से ज्यादा प्रदर्शन हुए। करीब 35 लाख लोग मैक्रों सरकार के फैसले के खिलाफ सड़कों पर उतरे। राजधानी पेरिस में करीब 8 लाख लोगों ने मार्च निकाला। देर रात कई प्रदर्शनकारियों की पुलिस से झड़प भी हुई। बोर्डो शहर में गुस्साए लोगों ने सिटी हॉल के मेन गेट पर आग लगा दी। यूनियन की तरफ से प्रदर्शन कर रहे लोगों के हाथ में झंडे, पोस्टर और बैनर थे। इस पर पेंशन बिल और मैक्रों विरोधी नारे लिखे हुए थे। पूरी खबर यहां पढ़ें...